*Projekts*

LATVIJAS REPUBLIKAS MINISTRU KABINETS

2016.gada \_\_\_.\_\_\_\_\_\_\_\_\_\_ Noteikumi Nr.\_\_\_\_

Rīgā (prot.Nr.\_\_\_.\_\_\_.§)

**Grozījumi Ministru kabineta 2005.gada 15.februāra noteikumos Nr.125 “Noteikumi par zobārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”**

Izdoti saskaņā ar

likuma “Par reglamentētajām profesijām un

profesionālās kvalifikācijas atzīšanu”

36.panta 6.punktu un 54.panta pirmo daļu

Izdarīt Ministru kabineta 2005.gada 15.februāra noteikumos Nr.125 “Noteikumi par zobārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (Latvijas Vēstnesis, 2005, 28.nr.; 2007, 113.nr.; 2014, 119.nr.) šādus grozījumus:

1. Papildināt noteikumus ar 16.1 punktu šādā redakcijā:

“16.1 Speciālo profesionālās kvalifikācijas atzīšanas sistēmu piemēro Spānijas Karalistē izdotiem ārstu kvalifikācijas dokumentiem, kas apliecina, ka studijas to iegūšanai ir uzsāktas laikposmā no 1986.gada 1.janvāra līdz 1997.gada 31.decembrim, un kam pievienots Spānijas Karalistes kompetentās institūcijas izsniegts dokuments, kas apliecina, ka to saņēmusī persona atbilst šādiem kritērijiem:

16.1 1. ir beigusi vismaz trīs gadus ilgas studijas, ko Spānijas Karalistes kompetentās institūcijas ir atzinušas par līdzvērtīgām Eiropas Savienības tiesību aktos noteiktajām izglītības programmu minimālajām prasībām zobārsta profesionālās kvalifikācijas iegūšanai;

16.1 2. ir ieguvusi ne mazāk kā trīs gadus ilgu nepārtrauktu profesionālo pieredzi zobārsta profesijā pēdējo piecu gadu laikā pirms šī dokumenta izsniegšanas dienas;

16.1 3. tai ir atļauts veikt vai tā praktiski un likumīgi veic profesionālo darbību zobārsta profesijā atbilstoši tādiem pašiem nosacījumiem, kā personas, kuru profesionālo kvalifikāciju apliecina šo noteikumu 1.pielikumā norādītie dokumenti.”

2. Papildināt informatīvo atsauci uz Eiropas Savienības direktīvām ar 6. un 7.punktu šādā redakcijā:

“6) Eiropas Parlamenta un Padomes 2005.gada 7.septembra Direktīvas [2005/36/EK](http://eur-lex.europa.eu/eli/dir/2005/36?locale=LV) par profesionālo kvalifikāciju atzīšanu (dokuments attiecas uz EEZ);

7) Eiropas Parlamenta un Padomes 2013.gada 20.novembra Direktīvas 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ).”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs K.Šadurskis

Vizē:

Valsts sekretāra vietnieks -

Nodrošinājuma un finanšu departamenta direktors,

valsts sekretāra pienākumu izpildītājs E.Martinsons

30.03.2016. 15:29

330

I.Stūre, 67047899

Inese.Sture@izm.gov.lv